

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΥΚΑΔΑΣ**

**ΝΟΜΟΣ ΛΕΥΚΑΔΑΣ**

 **Λευκάδα, 05.02.25**

**Δελτίο Τύπου**

**Έναρξη Εργασιών για την «Αποκατάσταση και Θωράκιση Ακτής Αγίου Ιωάννη»**

Ο Δήμος Λευκάδας ενημερώνει τους πολίτες ότι ξεκίνησαν οι εργασίες για το έργο «Αποκατάσταση και Θωράκιση Ακτής Αγίου Ιωάννη», συνολικού προϋπολογισμού 555.200 ευρώ, με χρηματοδότηση από το Υπουργείο Εσωτερικών.

Οι πρώτες παρεμβάσεις επικεντρώνονται στην αποκατάσταση του παραλιακού δρόμου και την ενίσχυση της προστασίας του νότιου τμήματος της ακτής, το οποίο έχει υποστεί σημαντικές ζημιές λόγω διάβρωσης.

Βασικές εργασίες που υλοποιούνται:

✔ Κατασκευή τοίχου αντιστήριξης με ενισχυμένη θωράκιση για τη διασφάλιση της πρόσβασης σε κατοικίες και εγκαταστάσεις.
✔ Αποκατάσταση του οδοστρώματος της παραλιακής οδού.

Το έργο, που εκτελείται από τον ανάδοχο κ. Λεωνίδα Δρακάτο, αποτελεί άμεση προτεραιότητα για τη θωράκιση της περιοχής, ενώ εντάσσεται στο συνολικό σχεδιασμό της Περιφέρειας Ιονίων Νήσων για την οριστική αντιμετώπιση της διάβρωσης, με μελλοντικές παρεμβάσεις όπως η κατασκευή κυματοθραυστών και ο εμπλουτισμός της παραλίας.

Ο Δήμος Λευκάδας παρακολουθεί στενά την εξέλιξη του έργου διασφαλίζοντας την ασφάλεια και τη λειτουργικότητα της περιοχής.

Από το Δήμο Λευκάδας